**Հաշվետվություն**

**ՀՀ կրթության տեսչական մարմնում 2020թ. II եռամսյակում ստացված դիմում-բողոքներում բարձրացված խնդիրների ուսումնասիրության և ստուգումների արդյունքների մասին**

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) աշխատանքային ծրագիրը, ի կատարումն ԿՏՄ հանրությունից ստացվող բողոքների ընդունման և հետագա ընթացք տալու մասին կարգ-ի 11-րդ և 14-րդ կետերի պահանջների, ՌԳՍՊՎԳ վարչության կողմից իրականացվել է 2020թ-ի 2-ին եռամսյակում ստացված դիմում-բողոքներում բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկերն ըստ ամիսների, վերահսկողության ոլորտների, սկզբնական հասցեագրման աղբյուրների.
2. քանակական պատկերն ըստ ՀՀ մարզերի և Երևան քաղաքի, ուսումնական հաստատությունների, իրականացված վարչական վարույթների տևողության, դիմումատուների սեռերի.
3. իրականացված վերահսկողական գործառույթների (ստուգում կամ ուսումնասիրություն) արդյունքներ.
4. բարձրացված հարցերի բովանդակություն:

Տրվել է նաև նշված բնութագրիչների քանակական չափանիշների աճի կամ նվազման տենդենցը (համեմատական պատկեր 2019թ-ի համապատասխան և 2020թ-ի նախորդ հաշվետու ժամանակահատվածների հետ):

2020թ-ի 2-րդ եռամսյակում ԿՏՄ-ում ՀՀ ուսումնական հաստատություններից ստացվել են 14 դիմում-բողոքներ: 2019թ-ի 2-րդ եռամսյակի համեմատությամբ՝ դիմում-բողոքների թիվը նվազել է 53%-ով (2019թ-ի 2-րդ եռամսյակ՝ 30), իսկ նախորդ եռամսյակի համեմատությամբ (2020թ.-ի առաջին եռամսյակ՝ 27) նվազել է 48%-ով:

Ըստ նույն եռամսյակների ամիսների` դիմում-բողոքները բաշխված են եղել հետևյալ կերպ.

 14 դիմում-բողոքներից 7-ը՝ դպրոցներից են, 1-ը` մանկապարտեզից, 6-ը՝ միջին մասնագիտական կրթական ծրագրեր իրականացնող ուսումնական հաստատություններից:

2019թ-ի նույն ժամանակահատվածում ԿՏՄ-ում ստացված 30 դիմում-բողոքներից 28-ը ստացվել են դպրոցներից, 2-ը` միջին մասնագիտական կրթական ծրագրեր իրականացնող ուսումնական հաստատությունից:

Ինչպես նախորդ հաշվետու ժամանակահատվածում (78%), նախորդ տարվա համապատասխան ժամանակահատվածում (93%), այս եռամսյակում ևս դիմումների գերակշռող մասը (50%) վերաբերել են դպրոցներին, ինչը պայմանավորված է նաև միջնակարգ կրթության ոլորտի շահառուների մեծ թվով: Ինչպես նկատում ենք դպրոցներից ստացված դիմում-բողոքների տոկոսային թիվը ունի նվազման տենդենց, մինչդեռ միջին մասնագիտական կրթական ծրագրեր իրականացնող ուսումնական հաստատությունների դեպքում պատկերը այլ է: Բայց կարևոր է նշել, որ միջին մասնագիտական կրթական ծրագրեր իրականացնող հաստատություններից ստացված դիմում-բողոքներից 4-ը (67%) Դիլիջանի պետական քոլեջից են, 2-ը (33%)` Ֆրանսիական քոլեջից:

Նշված 14 դիմում-բողոքներից 2-ը ԿՏՄ վերահասցեագրվել է ՀՀ կրթության, գիտության, մշակույթի և սպորտի նախարարությունից, 6-ը ստացվել է e-request.am կայքով և ևս 6-ը՝ անմիջապես ԿՏՄ-ում:

 Նախորդ եռամսյակների համեմատ, այս եռամսյակում ստացված դիմում-բողոքների ընդամենը 14%-ն է ստացվել ԿԳՄՍՆ-ից: Նախորդ հաշվետու և նախորդ տարվա նույն ժամանակահատվածների համեմատությամբ՝ ԿԳՄՍՆ-ից ստացված դիմում-բողոքների թիվը նվազել է (2019թ. 2-րդ եռամսյակ՝ 43%, 2020թ. 1-ին եռամսյակ՝ 44%):

Դիմում-բողոքներն ըստ մարզերի և Երևան քաղաքի բաշխվել են հետևյալ կերպ.

5-ական դիմում-բողոքներ Երևան քաղաքից և ՀՀ Տավուշի մարզերից են,

2 դիմում-բողոք՝ ՀՀ Շիրակի մարզից,

1-ական դիմում-բողոքներ ստացվել են ՀՀ Կոտայքի և ՀՀ Արմավիրի մարզերից:

Դիմում-բողոքների %–ային համամասնությունն ըստ ՀՀ մարզերի և Երևան քաղաքի ունի հետևյալ տեսքը.

 Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների ներկայացվում են ստորև բերված աղյուսակում

|  |  |  |
| --- | --- | --- |
| **ՀՀ մարզեր,****Երևան քաղաք** | **Դիմումների ընդհանուր թիվը****(ներառյալ «Թեժ գիծը»)** | **Դիմումների թիվն ըստ****Ուսումնական հաստատությունների** |
| **Երևան** | **5** | ***«*Շահամիր Շահամիրյանի անվան» կրթահամալիր, *«*Սասունցի Դավիթ կրթահամալիր», *«*Վիկտորիա» մանակական զարգացման կենտրոն, Ֆրանսիական քոլեջ (2)** |
| **Տավուշ** | **5** | **Զորականի մ/դ, Դիլիջանի պետական քոլեջ (4)** |
| **Կոտայք** | **1** | **Պռոշյանի մ/դ** |
| **Արմավիր** | **1** | **Էջմիածնի դպրոցներ** |
| **Շիրակ** | **2** | **Գյումրու Ակադեմիական վարժարան, Գյումրու հ.4 հ/դ** |
| **Ընդամենը** | **14** |  |

 2020թ. 2-րդ եռամսյակի 14 և 2019թ. նույն հաշվետու ժամանակահատվածի 30 դիմում-բողոքներն ըստ ՀՀ մարզերի և Երևան քաղաքի բաշխված են եղել հետևյալ կերպ.

 2020թ-ի 2-րդ եռամսյակում դիմում-բողոքների քանակով առաջին տեղում են Երևանը և ՀՀ Տավուշի մարզը: Դիմում-բողոքների թվով երրորդ տեղում է ՀՀ Շիրակի մարզը, այնուհետև՝ ՀՀ Կոտայքի և ՀՀ Արմավիրի մարզերն են (հավասար):

2019թ-ի 2-րդ եռամսյակում նույնպես առաջին տեղում Երևանն էր, այնուհետև՝ ՀՀ Շիրակի և ՀՀ Կոտայքի մարզերը:

Կարևոր է նշել, որ 2020թ-ի 2-րդ եռամսյակի 14 դիմումներից 5-ը (36%) վերաբերել են ոչ պետական ուսումնական հաստատություններին, 5-ն էլ (36%)՝ ԿԳՄՍՆ ենթակայության ուսումնական հաստատություններին: Նախորդ եռամսյակում համապատասխան ցուցանիշը կազմել է 37%` 27 դիմումներից 10-ը: Այսինքն, ԿԳՄՍՆ ենթակայության հաստատությունների վերաբերյալ դիմումների թիվը նախորդ եռամսյակի համեմատությամբ նվազել է 50%-ով:

Իրականացված վարչական վարույթի միջին տևողությունը կազմել է 6 օր:

Նախորդ եռամսյակում այն կազմել է 9 օր, իսկ 2019թ-ի 2-րդ եռամսյակում՝ 14 օր:

Նախորդ եռամսյակի համեմատությամբ այս ցուցանիշի նվազելը պայմանավորված է քիչ քանակությամբ իրականացված վարչական վարույթներով:

2020թ-ի 1-րդ եռամսյակում 14 դիմումատուներից 12-ը կանայք են (86%)։ Այս ցուցանիշը նախորդ եռամսյակում կազմել է 70%։ Մյուս 2 (14%) դիմում-բողոքները ներկայացված են եղել մի խումբ քաղաքացիների կողմից: Ի տարբերություն նախորդ եռամսյակների, այս եռամսյակում տղամարդ դիմումատուներ չկան:

Ըստ ստացված դիմում-բողոքների` վերահսկողական գործառույթներ են իրականացվել 3 (21%) ուսումնական հաստատություններում: Դիմում-բողոքներից 5-ը (36%) վերահասցեագրվել են ՀՀ ԿԳՄՍՆ, 1-ը (7%) ` Երևանի քաղաքապետարան, 4 (29%) դիմում-բողոք կարճվել է, 1-ը (7%)՝ կասեցվել:

Նախորդ եռամսյակում ըստ ստացված 27 դիմում-բողոքների` վերահսկողական գործառույթներ են իրականացվել 9-ի (33%) դեպքում՝ 3 ուսումնական հաստատությունում իրականացվել է ուսումնասիրություն, 6-ում` ստուգում:

2019թ. 2-ին եռամսյակում ըստ ստացված 30 դիմում-բողոքների` վերահսկողական գործառույթներ են իրականացվել 25 ուսումնական հաստատություններում՝ (83%) 18–ում՝ ուսումնասիրություն 7-ում` ստուգում:

Ինչպես նկատում ենք՝ վերահսկողական գործընթացների անհրաժեշտություն պահանջող դիմում-բողոքների թիվը, ինչպես նաև տոկոսային թիվը ևս ունեն նվազման դինամիկա: Սա իհարկե մասնակիորեն պայմանավորված է նաև ՀՀ-ում սահմանված արտակարգ իրավիճակի պայմաններում կրթական գործընթացի կազմակերպմամբ:

3 ուսումնական հաստատություններում **(Երևանի** *«***Շահամիր Շահամիրյանի անվան կրթահամալիր**»**,** *«***Սասունցի Դավիթ կրթահամալիր**»**, Դիլիջանի պետական քոլեջ**) իրականացված ուսումնասիրությունների արդյունքում կրթության բնագավառը կարգավորող ՀՀ օրենսդրության պահանջների խախտումներ են հայտնաբերվել ***Երևանի Շահամիր Շահամիրյանի անվան և «Սասունցի Դավիթ*» *կրթահամալիրներում:***

|  |  |  |  |
| --- | --- | --- | --- |
| **N** | **Ուսումնական հաստատությունը** | **Հայտնաբերված խախտման բնույթը** | **Ձեռնարկված միջոցառումներ** |
| 1. | Երևանի *«*Շահամիր Շահամիրյանի անվան կրթահամալիր» | Ուսումնական հաստատություններում սովորողների ու աշխատողների իրավահավասարության պահանջները խախտում | Ուսումնասիրության արդյունքները ներկայացվել են ԿԳՄՍ նախարարին, ինչպես նաև դպրոցի հիմնադրին` քննարկելու, համապատասխան միջոցներ ձեռնարկելու և ԿՏՄ տեղյակ պահելու առաջարկությամբ:Պատասխան գրություն դեռ չի ստացվել: |
| 2. | Երևանի *«*Սասունցի Դավիթ» կրթահամալիր | Կադրային խնդիր | Ուսումնասիրության արդյունքները ներկայացվել են ԿԳՄՍ նախարարին, ինչպես նաև դպրոցի համահիմնադիրներին` առաջարկելով «Մաթեմատիկա» և «Մայրենի» ուսումնական առարկաների դասաժամերը տրամադրել համապատասխան որակավորում ունեցող անձանց և արդյունքների մասին տեղյակ պահել տեսչական մարմնին:Կրթահամալիրի տնօրենից ստացված գրության համաձայն՝ 2020-2021 ուսումնական տարում նշված առարկաների դասաժամերը կտրամադրվեն համապատասխան որակավորում ունեցող անձանց: |

ԿՏՄ ղեկավարի 04.05.2020թ. N 47-Ա հրամանի համաձայն` իրականացվել է ստուգում *«*Քանաքեռավանհամայնքի մանկապարտեզ» ՀՈԱԿ-ում, որը ՀՀ-ում սուր շնչառական` կորոնավիրուսային վարակի կանխարգելման նպատակով իրականացվող միջոցառումների շրջանակներում ՀՀ կրթական հաստատությունների աշխատանքը դադարեցնելու պատճառով ԿՏՄ ղեկավարի 2020թ. մարտի 13-ի N 44-Ա հրամանի համաձայն՝ ժամանակավորապես կասեցվել էր: Ստուգման արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ:

|  |  |  |  |
| --- | --- | --- | --- |
| **N** | **Ուսումնական հաստատությունը** | **Հայտնաբերված խախտման բնույթը** | **Ձեռնարկված միջոցառումներ** |
| 1. | ՀՀ Կոտայքի մարզի *«*Քանաքեռավանհամայնքի մանկապարտեզ» ՀՈԱԿ | 1.Կանոնադրական պահանջների խախտումներ2.Կադրային խախտումներ3.Հաստիքների հետ կապված խախտումներ | Համաձայն ԿՏՄ ղեկավարի կարգադրագրի՝ հանձնարարվել է.1. մանկապարտեզի կանոնադրությունը համապատասխանեցնել օրինակելի կանոնադրությանը.2. դաստիարակի և **պարուսույցի** հաստիքները տրամադրել **համապատասխան որակավորում ունեցող անձի**.**3.մանկապարտեզի հաստիքացուցակը համապատասխանեցնել** օրինակելի հաստիքացուցակին: Արդյունքների մասին տեղեկացնել ԿՏՄ մինչև 2020թ.-ի սեպտեմբերի 18-ը: |

 **Դիմում-բողոքներում բարձացված հարցերի բովանդակությունն ըստ ՀՀ մարզերի և Երևան քաղաքի՝ ներկայացված են ստորև բերված աղյուսակում.**

|  |  |  |  |  |  |  |
| --- | --- | --- | --- | --- | --- | --- |
| **Դիմումներում բարձրացված****(նշված) հարցերը** | **ԵՐԵՎԱՆ** | **ԱՐՄԱՎԻՐ** | **ԿՈՏԱՅՔ** | **ՇԻՐԱԿ** | **ՏԱՎՈՒՇ** | **Ընդամենը** |
| **Գործատու–աշխատող հարաբերություններ** |  |  | **1** |  | **3** | **4** |
| **Տնօրենի կողմից թույլ տրված անօրինականություններ, վատ, անարդյունավետ աշխատանք** |  |  |  | **1** | **4** | **5** |
| **Դպրոցում տիրող անառողջ մթնոլորտ** |  |  |  |  | **1** | **1** |
| **Աշխատանքից ազատելու հարց** |  |  |  |  | **1** | **1** |
| **Ուսումնական հաստատություններում կրթական գործունեության կազմակերպում** | **2** |  |  | **1** |  | **3** |
| **Աշխատավարձի ոչ լրիվ վճարում տնօրենի կողմից** |  | **1** |  |  |  | **1** |
| **Տնօրենի կողմից կադրերի ոչ ճիշտ ընտրություն** | **1** |  |  |  |  | **1** |
| **Վարձավճարների հետ կապված հարցեր** | **2** |  |  |  |  | **2** |
| **Կարճված դիմում** |  | **1** | **1** | **2** |  | **4** |
| **Ընդամենը** | **5** | **2** | **2** | **4** | **9** | **22** |

 **Առավել շատ բարձրացված հարցերը վերաբերում են տնօրենի կողմից թույլ տրված վատ, անարդյունավետ աշխատանքին:**

Այս հարցին անդրադարձ է արվել դիմում-բողոքներից 5-ում(36%): Այս հարցը նախորդ եռամսյակում ևս եղել է ամենից շատ բարձրացվածը (2020թ-ի 1-ին եռամսյակ՝ դիմում-բողոքներից 8-ում (30%), 2019թ. 2-րդ եռամսյակում այդ հարցին անդրադարձել են դիմում-բողոքներից 10-ում (31%):

**Ըստ դիմումների թվի՝ երկրորդ տեղում գործատու-աշխատող հարաբերություններին վերաբերող հարցն է:**

Այս հարցին անդրադարձ է արվել դիմում-բողոքներից 4-ում (29%): Նախորդ եռամսյակում նույնպես այս հարցը երկրորդ տեղում էր: Դրան անդրադարձ էր արվել դիմում-բողոքներից 6-ում (22%): Ի դեպ, 2019թ-ի 2-րդ եռամսյակում այս հարցը երրորդ տեղում էր՝ 17%: Այդ հարցին անդրադարձ էր արվել 30 դիմումներից 5-ում:

**Երրորդ տեղում է ուսումնական հաստատություններում կրթական գործունեության կազմակերպման հարցը:**

Այդ հարցին անդրադարձ է արվել 3 դիմում-բողոքներում՝ 21%: Նախորդ եռամսյակում այդ հարցին ընդհանրապես անդրադարձ չէր արվել: Իսկ նախորդ տարվա նույն հաշվետու ժամանակահատվածում այս հարցին անդրադարձ էր արվել 30 դիմում-բողոքներից 1-ում՝ 3%:

**Հավաքագրված այլ տեղեկատվությունը ներկայացնում ենք ստորև բերված աղյուսակում.**

|  |  |
| --- | --- |
| **Այլ տվյալներ`**  |  |
| **Դիմողը չի հայտնաբերվել** | **2** |
| **Դիմողը բավարարվել է դիմումի նախնական վարույթից, և դիմումին ընթացք չի տրվել** | **2** |
| **Դիմողին ուղարկվել է պատասխան գրություն** | **10** |
| **Դիմումում նշված փաստարկները մասամբ են համապատասխանել իրականությանը** | **2** |
| **Դիմումում բարձրացված հարցերը դուրս են եղել ՀՀ ԿՏՄ լիազորությունների շրջանակներից** |  **6** |
| **Դիմումը վերահասցեագրվել է ԿԳՄՍՆ**  |  **5** |
| **Դիմումը վերահասցեագրվել է Երևանի քաղաքապետարան** | **1** |

 Այսպիսով՝

1. դիմում-բողոքների թիվը նվազել է նախորդ տարվա նույն ժամանակահատվածի համեմատությամբ 48%–ով, նախորդ եռամսյակի համեմատությամբ ` 53%-ով,
2. վերահսկողության ոլորտներից խնդրահարույց է, ինչպես միշտ, միջնակարգ կրթության ոլորտը, ինչը մեր կարծիքով պայմանավորված է շահառուների մեծ թվով: Միջին մասնագիտական ուսումնական հաստատություններից ստացված դիմում բողոքների թիվը եռապատկվել է:
3. սկզբնական հասցեագրման աղբյուրը այս եռամսյակում 43% դեպքերում ԿՏՄ-ն է (նախորդ եռամսյակում, ինչպես նաև նախորդ տարվա նույն հաշվետու ժամանակահատվածում սկզբնական հասցեագրման ազբյուրը 44% և 43% դեպքերում ԿԳՄՍՆ էր),
4. դիմում-բողոքների թվով առաջին տեղում է Երևանը. բոլոր դիմում-բողոքները **ոչ պետական** ուսումնական հաստատություններից են,
5. վարչական վարույթների իրականացման միջին տևողությունը նվազել է 33%-ով (9 օրից դարձել է 6 օր),
6. տղամարդ դիմումատուներ չկան,
7. ըստ ստացված դիմում-բողոքների՝ վերահսկողական գործառույթների թիվը նվազել է նախորդ և 2019թ-ի 2-րդ եռամսյակի համեմատ (2019 թ-ի 2-րդ եռամսյակում` 30 դիմում-բողոքներից 25-ի դեպքում (83%), 2020 թ-ի. 1-ին եռամսյակում՝ 27-ից 9-ի (33%) դեպքում, 2020 թ-ի 2-րդ եռամսյակ՝ 14-ից 3-ի (21%) դեպքում),
8. տնօրենի կողմից թույլ տրված վատ, անարդյունավետ աշխատանքին և գործատու–աշխատող հարաբերություններին վերաբերող դիմումների թիվը շարունակում է մնալ առավել շատ բարձրացված հարցերի առաջին եռյակում,
9. այս հաշվետու եռամսյակում ուսումնական հաստատություններում կրթական գործունեության կազմակերպման հարցը ներառվել է ամենաշատ բարձրացված հարցերի առաջին եռյակում,
10. դիմում-բողոքներից 6-ում (43%) բարձրացված հարցերը դուրս են եղել ԿՏՄ լիազորությունների շրջանակից, ինչը վկայում է այն մասին, որ քաղաքացիները ծանոթ չեն ԿՏՄ լիազորությունների շրջանակին:

Ելնելով վերլուծության արդյունքներից առաջարկում ենք՝

1. առաջարկել ուսումնական հաստատությունների լիազոր մարմիններին՝ հանձնարարել իրենց ենթակայության ուսումնական հաստատություններին՝ բացառել կրթության բնագավառը կարգավորող ՀՀ օրենսդրության պահանջների խախտումները՝ ապահովելով առողջ բարոյահոգեբանական մթնոլորտ,
2. 2020թ-ին ԿՏՄ-ի կողմից իրականացվելիք կանխարգելիչ միջոցառումների ընթացքում անդրադառնալ նաև ԿՏՄ լիազորությունների մասին հանրությանը տեղեկացնելու գործառույթին:

 **ՌԳՍՊՎԳ վարչություն**